Il-Kappella tal-Providenza Għalkemm meta wieħed jisma' l-isem tal- Providenza l-ewwel ħsieb li jiġih f'moħħu jkun id-dar tal-persuni b'diżabilità li nsibu fis-Siġġiewi, dawn l-inħawi fil-fatt ħadu isimhom minn kappella li tinsab fl-inħawi bejn is-Siġġiewi u Għar Lapsi. Fl-imgħoddi dawn l-inħawi kienu jiffurmaw parti minn Ħal Kbir, li flimkien ma' tlett irħula oħra ffurmaw is-Siġġiewi. Din il-kappella hija waħda minn għaxar knejjes u kappelli li nsibu fir-raħal pittoresk tas-Siġġiewi. Qabel il-kappella preżenti kien hemm kappella oħra li kienet magħrufa bħala l-kappella ta' Santa Marija l-ġdida. Waqt viżta pastorali fl-1658, din il-kappella kienet ġiet magħluqa, iżda fit-tlettax t'Awwissu tal-1659 kienet reġgħet infetħet. Din id- darba kienet iddedikata lill-Ħarba lejn Il-faċċata tal-Kappella tal-Madonna tal-Providenza l-Eġittu. Fl-1737, minħabba diversi ħsarat kienet reġgħet ġiet magħluqa u warajha nbniet il-kappella preżenti fl-1747 u ġiet imbierka sitt snin wara fl-1747. L-Isqof ta' nisel Franċiż Alpheran de Bussan ( li mexxa il-gżejjer bejn l-1728 u l-1757) kien ta ordni sabiex din il-knisja terġa' tiġi pprofomata. Dan kien sar wara li din il-kappella kienet qiegħda fi stat t'abbandun l-aktar wara li r-raħal ta' Ħal Kbir kien abbandunat.. L-Isqof kien ta permess sabiex terġa tinbena fuq talba tal —Kappillan tas- Siġġiewi, Dun Mikelanġ Mamo. L-ewwel ġebla ta' din il-Kappella ġiet impoġġija fl- erbgħa ta' Marzu 1750 u magħha tpoġġew tliet midalji, waħda bl-isem tal-Isqof de Bussan,oħra bl-isem tal-Kappillan Mikelanġ Mamo u l-oħra bix-xbieha tal-Madonna. Kien nhar is-sittax ta' Settembru tal-1753 li din il-Knisja tbierket u dan it-tberik sar mill-Kappillan Mamo b'delegazzjoni tal- Awtorità Ekkleżjastika. Il-knisja ġdida bdiett tiżżejjen bil-kwadri ta' pittura. Għal din il-knisja, il-Kappillan Mikelanġ Mamo kkummisjona kwadru titulari li tpinġa mill-artist Enrico Arnaux. Dan il-kwadru juri lill-Madonna li qiegħda żżomm lil Ġest fi ħdanha. F'dan il-kwadru, il-Madonna tidher imdawra bl-anġli. Personaġġi oħra li jidhru f'dan il-kwadru huma San Mikiel Arkanġlu u l-erwieħ tal- purgatorju. Arnaux hu l-istess pittur li pinġa l-kwadru ewlieni fil-kappella tal-Madonna ta' Liesse. Dan il-kwadru titulari nbidel fl-1804, meta minnfloku tqiegħed kwadru ġdid tal- pittur Sqalli Giuseppe. F'dan il-kwadru 'wieħed jistà' jara l-Madonna fl-isħab u b'idejha tidher qed tbierek ir-raba' , xebh tal-Providenza Divina. Kien minn dakinhar li din il-kappella baqgħet magħrufa bħala tal-Providenza. Ta' min jgħid li qabel din il-Kappella kienet magħrufa bħala ta' Santa Marija tal-Knejjes jew Marija Assunta.. Fis-sena 1816 kien inbena l-Portiko quddiem il-kappella. Dan kien sar kemm sabiex iżejjen u anke bħala sapport għall- bini tal-knisja li kienet ġarrbet xi ħsara bis- sajjetti waqt maltempata u waqt terremot li kien laqat dawn il-gżejjer. L-ispiża ta' dan il-portiku kien daħal għaliha Dun Pietru Pawl Saliba u kien sar fuq disinn tal-arkitett Mikiel Cachia. Dan il-Portiku u l-faċċata ta' din il-kappella kienu dehru f'xeni li nħadmu għall-film: 'The Da Vinci Code'. Skultura li tinsab fuq il-faċċata ta' barra turi sinjali oħra tal-providenza li huma għasafar inaqqru rummiena. Taħt din l-iskultura hemm skrittura meħuda mill- Evanġelu ta' San Mattew 6:26. Fil-koppla Il-Kappella tal-Providenza kif tidher mit-triq ewlenija li twasslek għaliha, int u ġej mis-Siġġiewi. ta' din il-kappella nsibu kampnar żgħir li fih qanpiena bl-arma tal-Granmastru Emanuel Pinto de Fonseca (Granmastru bejn l-1741 u l-1773). F'din il-kappella nsibu ukoll ħafna kwadri ex-voto (offerti mogħtija lil xi qaddis). Dan juri d-devozzjoni qawwija li teżisti lejn din il-knisja minkejja li tinsab f'nofs il-kampanja. L-Isqof Monsinjur Fra Bartolomeo Rull (li kien Isqof bejn Diċembru 1757 u Frar 1769), lil kull min kien jgħid Salve Reġina quddiem l-artal ta' din il-knisja kien ikkonċedilu indulġenza ta' erbgħin jum. Il-festa fil-Knisja tal-Providenza kienet Fl-imgħoddi ħafna nies, kienu jimxu mis- Siġġiewi sabiex jaslu sa fejn din il-knisja. Illum, din il-festa għadha tiġi ċċelebrata wkoll, għalkemm l-interess tan-nies naqas sew.